Banak flystasjon
Store norske leksikon,Samfunn,Forsvar og sikkerhet,Norges forsvar,Luftforsvaret
Banak flystasjon er en militær flyplass med tilhørende anlegg i Porsanger kommune i Finnmark. Flyplassen ligger ved Lakselv innerst i Porsangerfjorden.
Banak er del av Garnisonen i Porsanger og huser Luftforsvarets 330-skvadron, som opererer statens redningshelikoptre. Banak har i dag asfaltrullebane og brukes også til sivil trafikk som Lakselv lufthavn, Banak. Historikk Den ble opprinnelig etablert som feltflyplass for Hærens Flyvåpen i 1938. Det spede anlegget med en liten flystripe av grus ble imidlertid lite benyttet og flyaktiviteten var begrenset fram til krigsutbruddet i 1940. Tyskerne fattet raskt interesse for flyplassen og bygde den betydelig ut i 1941–1942. Den ble hovedsakelig benyttet som base for fly som angrep de alliertes konvoier til Murmansk.Etter andre verdenskrig ble flyplassen videre utbygget for både for statens regning og for såkalte infrastrukturmidler (NATO). Les mer i Store norske leksikon Lakselv lufthavn, Banak